ການບຸກເຂົ້າໄປລັກເຄື່ອງຂອງ ໃນຊີເລ່ ຍັງດຳເນີນຢູ່ຕໍ່ມາ ຫລັງ ຈາກໄດ້ເກີດແຜ່ນດິນໄຫວ
ຂ່າວສຳຄັນອື່ນໆ: ທ່ານນາງເຟີນານເດຊ ຮຽກຮ້ອງໃຫ້ ສະຫະຣັດແຊກແຊງ ກ່ຽວກັບບັນຫາຂັດແຍ້ງ ເຣື່ອງໝູ່ເກາະ ຟອລ໌ກແລນ ກັບອັງກິດ; ນັກການທູດສະຫະຣັດ ໄປຈີນ
ເຈົ້າໜ້າທີ່ ໃນຫົວ ເມືອງທີ່ມີປະຊາຊົນ ຫຼາຍເປັນອັນດັບ 2 ຂອງ ຊີເລ່ໄດ້ຕໍ່ອາຍຸການຫ້າມ ອອກນອກເຮືອນໃນ ຄວາມພະຍາຍາມ ເພື່ອຫລຸດຜ່ອນການບຸກເຂົ້າ ໄປລັກ ເອົາເຄື່ອງເອົາຂອງ ຫລັງຈາກ ໄດ້ເກີດ ແຜ່ນດິນໄຫວ ຂນາດແຮງໃນມື້ວັນເສົາແລ້ວ ເມືອງ CONCEPCION ໄດ້ຕົກຢູ່ໃນສະພາບບ້ານເມືອງບໍ່ມີຂື່ມີແປ ນັບແຕ່ເມືອງດັ່ງກ່າວໄດ້ ຮັບຄວາມເສັຽຫາຍຢ່າງຮ້າຍແຮງຈາກແຜ່ນດິນ ໄຫວຊຶ່ງເຮັດໃຫ້ ເຈົ້າໜ້າທີ່ຕ້ອງໄດ້ຕໍ່ອາຍຸການ ຫ້າມອອກນອກເຮືອນແຕ່ 8 ໂມງແລງ ຂອງມື້ວັນຈັນ ໄປຈົນທ່ຽງ ຂອງວັນອັງຄານ ມື້ນີ້ ການບຸກເຂົ້າໄປລັກເຄື່ອງຂອງ ທີ່ເລີ້ມຂຶ້ນ ໃນຕອນເດິກ ຂອງຄືນວັນຈັນ ໄດ້ດຳເນີນມາຈົນ ຮອດເຊົ້າມືດ ວັນອັງຄານມື້ນີ້ຂະນະທີ່ພວກຊາວເມືອງທີ່ບໍ່ມີອັນຢູ່ອັນກິນພາກັນຊອກສແວງ ຫາປັດຈັຍທີ່ຈຳເປັນຕ່າງໆເຊັ່ນອາຫານແລະນ້ຳດື່ມ ຮ້ານຂາຍເຄື່ອງແລະທຸຣະກິດຫຼາຍໆ ແຫ່ງໄດ້ຖືກປຸ້ນສະດົມ ແລະຈູດໄຟເຜົາ ປະທານາ ທິບໍດີອາເຈັນຕິນາທ່ານນາງ CRISTINA FER NANDEZ DEKIRCHNER ໄດ້ຮ້ອງຂໍ ໃຫ້ ສະຫະຣັດ ເຂົ້າພົວພັນໂດຍກົງ ໃນບັນຫາຂັດ ແຍ້ງໃນເວລານີ້ ລະຫວ່າງປະເທດ ຂອງທ່ານ ນາງ ກັບອັງກິດກ່ຽວກັບເຣື່ອງໝູ່ເກາະFALK LAND ນັ້ນ ທ່ານນາງ FERNANDEZ ໄດ້ ທຳການຮ້ອງຂໍດັ່ງກ່າວໃນມື້ວັນຈັນວານນີ້ ລະ ຫວ່າງ ກອງປະຊຸມຖແລງຂ່າວຮ່ວມກັບຣັຖມຸນ ຕຣີການຕ່າງປະເທດ ສະຫະຣັດ ທ່ານນາງ HILLARY CLINTON ທີ່ພວມຢ້ຽມຢາມອາ ເຈັນຕິນາຊຶ່ງເປັນພາກສ່ວນນຶ່ງ ໃນການຢ້ຽມ ຢາມ 6 ປະເທດ ໃນອະເມຣິກາລາຕິນ ຜູ້ນຳອາເຈັນຕິນາ ກ່າວວ່າ ສະຫະຣັດ ສາມາດເປັນຜູ້ໄກ່ເກ່ັຽລະຫວ່າງອາເຈັນຕິນາ ແລະອັງກິດໄດ້ ໃນເມື່ອວ່າ ສະຫະຣັດ ເປັນມິດກັບທັງສອງປະເທດ ທ່ານນາງ CLINTON ກ່າວວ່າ ສະຫະຣັດ ຈະຊຸກຍູ້ໃຫ້ ປະເທດທັງສອງແກ້ໄຂບັນຫາກັນໂດຍທາງການທູດ ແຕ່ຈະບໍ່ເຂົ້າພົວພັນ ຫລາຍໄປກວ່ານີ້ ທ່ານ JAMES STEIN BERG ຮອງຣັຖມຸນຕຣີ ກະຊວງການຕ່າງປະ ເທດ ຂອງສະຫະຣັດ ໄດ້ເດີນທາງ ໄປເຖິງກຸງ ປັກກິ່ງ ໃນວັນອັງຄານມື້ນີ້ເພື່ອເຈຣະຈາຫາຣື ກັບເຈົ້າໜ້າທີ່ຈີນໃນການຊອກຫາຊ່ອງທາງປົວ ແປງຄວາມສັມພັນທີ່ໄດ້ມີຄວາມຕຶງຄຽດ ຍ້ອນ ການຜິດຂ້ອງຕ້ອງຖຽງ ທາງດ້ານການທູດເມື່ອ ບໍ່ດົນຜ່ານມາ ນອກນັ້ນແລ້ວ ຍັງເປັນທີ່ ຄາດກັນວ່າ ທ່ານ STEINBERGຍັງຈະໄດ້ເວົ້າເຖິງ ເຣື່ອງໂຄງການນິວເຄລັຽ ຂອງເກົາຫລີເໜືອ ກັບຈີນຊຶ່ງເປັນພັນທະມິດ ທີ່ສຳຄັນທີ່ສຸດ ຂອງພຽງຢາງ ໂຄສົກຂອງ ກະຊວງການ ຕ່າງປະເທດສະຫະຣັດ ທ່ານ P J CROWLEY ກ່າວຕໍ່ພວກນັກຂ່າວ ໃນມື້ວານນີ້ວ່າ ໃນໄລຍະບໍ່ດົນຜ່ານມານີ້ ຄວາມສັມພັນ ລະຫວ່າງປະເທດທັງສອງ ແມ່ນໄດ້ປະສົບກັບຄວາມກະທົບກະເທືອນ ໜ້ອຍນຶ່ງ ແລະເວົ້າວ່າ ທ່ານຄິດວ່າ ທັງສອງຝ່າຍຕ່າງກໍຢາກຈະກັບຄືນ ເຂົ້າສູ່ສະພາບ ປົກກະຕິ ໂດຍໄວເທົ່າທີ່ຈະໄວໄດ້ ເຈົ້າໜ້າທີ່ ເກົາຫລີ ເໜືອ ແລະເກົາຫລີໃຕ້ກຳລັງປະຊຸມກັນ ທີ່ເມືອງ KAESONG ເຂດອຸສາຫະກັມຮ່ວມລະຫວ່າງປະ ເທດທັງສອງທີ່ຕັ້ງຢູ່ ເໜືອເຂດຊາຍແດນເຂົ້າໄປ ໃນດິນ ເກົາຫລີເໜືອນ້ອຍນຶ່ງນັ້ນ ຣັຖບານເກົາຫຼີ ໃຕ້ ກ່າວວ່າ ການເຈຣະຈາ ຈະເພັ່ງເລັງໃສ່ ການ ຜ່ອນຜັນໃນການຂ້າມຊາຍແດນການຕິດຕໍ່ຄົມມະ ນາຄົມ ແລະການກວດກາຂອງພາສີຢູ່ພາຍໃນເຂດອຸສາຫະກັມຮ່ວມ ເຂດອຸສາຫະກັມ ດັ່ງກ່າວນີ້ໄດ້ ຮັບທຶນກໍ່ສ້າງຈາກເກົາຫລີໃຕ້ແລະຈ້າງພະນັກງານ ເກືອບທັງໝົດ ເປັນຄົນເກົາຫລີເໜືອ ຄວາມເຄັ່ງ ຕຶງລະຫວ່າງປະເທດທັງສອງ ໄດ້ເພີ້ມທະວີຂຶ້ນ ເມື່ອໄວໆມານີ້ ໃນສັບປະດາແລ້ວ ເກົາຫລີເໜືອໄດ້ປະກາດວ່າ ຕົນກຳລັງສືບສວນ ຊາວເກົາຫຼີໃຕ້ 4 ຄົນ ຍ້ອນໄດ້ເຂົ້າໄປໃນເກົາຫລີເໜືອ ແບບຜິດກົດໝາຍ ກ່ອນໜ້ານີ້ ພຽງຢາງໄດ້ຂູ່ວ່າ ຈະເປີດສາກໂຈມຕີຖ້າເກົາຫລີໃຕ້ ແລະສະຫະຣັດ ຫາກທຳການ ຊ້ອມຣົບຮ່ວມ ປະຈຳປີ ແຕ່ແນວໃດກໍຕາມການຊ້ອມຣົບ ທີ່ມີການວາງແຜນ ມາເປັນເວລາດົນນານ ດັ່ງກ່າວ ກໍໄດ້ເລີ້ມຂຶ້ນໃນວັນຈັນວານນີ້ ແລະຈະດຳເນີນໄປ ເປັນເວລາ 10 ມື້ ທີ່ປະເທດ ອິນໂດເນເຊັຽຕຳ ຣວດໄດ້ປະທະກັນ ກັບພວກປະທ້ວງຢູ່ນອກຕຶກ ສະພາແຫ່ງຊາດ ທີ່ນະຄອນຫຼວງຈາກາຕ້າໃນ ວັນອັງຄານມື້ນີ້ ຂະນະທີ່ ການເດີນຂະບວນຕໍ່ ຕ້ານການໃຫ້ເງິນຊ່ອຍເຫລືອ ແກ່ທະນາຄານ ມູນຄ່າຫລາຍໆລ້ານໂດລາໄດ້ກາຍເປັນຄວາມ ຮຸນແຮງ ພວກປະທ້ວງ ຈຳນວນຫລາຍຮ້ອຍ ຄົນໄດ້ພາກັນແກວ່ງກ້ອນຫີນໃສ່ຕຳຣວດແລະ ຕຳຣວດ ໄດ້ຕອບໂຕ້ ດ້ວຍການຍິງຣະເບີດ ນຳຕາ ແລະໃຊ້ທໍ່ສີດນຳຂນາດໃຫຍ່ ຂັບໄລ່ພວກປະທ້ວງ ໃຫ້ແຕກພ່າຍໜີ ພວກເດີນຂະບວນ ໄດ້ພາກັນຫ້ອຍປ້າຍຄຳຂວັນ ຢູ່ນອກຕຶກສະພາແຫ່ງຊາດ ຮຽກຮ້ອງໃຫ້ ມີການແຕ່ງຕັ້ງຄົນໃໝ່ເຂົ້າຮັບຕຳແໜ່ງ ແທນປະທານາທິບໍດີ SUSILO BAMBANG YUDHOYONO ແລະເຈົ້າໜ້າທີ່ທະນາຄານ CENTURY ສ່ວນຢູ່ຂ້າງໃນ ສະມາຊິກ ສະພາແຫ່ງຊາດ ຂອງອິນໂດເນເຊັຽເລີ້ມຮັບຟັງ ການສືບສວນ ຂອງຄະນະ ກັມມະການ ສະພາແຫ່ງຊາດ ກ່ຽວກັບການກ່າວຫາວ່າມີການກະທຳຜິດ ກົດຣະບຽບ ໃນການໃຫ້ເງິນຊ່ອຍເຫລືອ ຂອງຣັຖບານແກ່ທະນາຄານດັ່ງກ່າວ ໃນປີ 2008 ຕຳຣວດປາ ກິສຖານ ໄດ້ຍື່ນຂໍ້ຫາຕໍ່ຊາວອະເມຣິກັນ 5 ຄົນທີ່ຖືກຈັບ ຢູ່ໃນປະເທດດັ່ງກ່າວໃນຖານ ສົງສັຍວ່າຊອກຫາຊ່ອງທາງ ເພື່ອກໍ່ການ ຮ້າຍຂຶ້ນທີ່ນັ້ນ ທະນາຍຄວາມຄົນນຶ່ງຂອງ ຈຳເລີຍທັງ5 ກ່າວວ່າ ໃນວັນອັງຄານມື້ນີ້ ຕຳຣວດໄດ້ຍື່ນ ສຳນວນຂໍ້ຫາຕ່າງໆ ຕໍ່ຜູ້ພິ ພາກສາທີ່ເມືອງ SARGODHA ໃນພາກ ຕາເວັນອອກ ຂອງປາກິສຖານ ຄວາມຜິດທີ່ຖືກກ່າວຫານັ້ນແມ່ນຮວມທັງ ວາງແຜນໂຈມຕີ ປາກິສຖານ ສານຈະເປັນຜູ້ຕັດສິນ ກ່ຽວກັບວ່າຈະຟ້ອງຮ້ອງ ພວກກ່ຽວຫລືບໍ່ ໃນການຮັບຟັງ ຄຳໃຫ້ການເທື່ອໜ້າ ໃນວັນທີ 10 ມີນາຈະມານີ້ ຜູ້ຕ້ອງສົງສັຍທັງ 5 ຊຶ່ງທັງໝົດ ຕ່າງກໍເປັນ ຊາວມຸສລິມຈາກເຂດນະຄອນຫຼວງ ວໍຊິງຕັນນັ້ນ ໄດ້ຖືກຈັບ ທີ່ແຂວງປັນຈາບ ຂອງປາກິສຖານໃນເດືອນທັນວາ ຜ່ານມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ